Diari Oficial de la Generalitat Valenciana


Sumari del DOGV 3762, del 01-06-2000 (2000/3052)

Notificació de la resolució del recurs ordinari amb el número de referència interna R-533/1998.
-----------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3052


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-533/1998. [2000/M3052]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Santiago Navarro Cano, carrer del Doctor Just, 5-2n-5ª, 46603 Algemesí, la resolució del recurs ordinari amb el número de referència interna R-533/1998.
  
Resolució
  
Examinat el recurs ordinari formulat pel senyor Santiago Navarro Cano contra la resolució del Servei Territorial d'Arquitectura i Habitatge de València, en l'expedient per sol·licitud de visat i d'ajudes econòmiques directes per a l'adquisició protegida d'habitatge a preu taxat número 46/1T/3473/1996/017.
  
Antecedents de fet
  
Primer. Els interessats, adquirents d'un habitatge de protecció oficial en segona o posterior transmissió, per mitjà de contracte de compravenda de data 8 d'octubre de 1996, presentaren en el Servei Territorial d'Arquitectura i Habitatge de València, sol·licitud de visat i d'ajudes econòmiques directes el dia 11 d'aquell mes i any.
  
Segon. Per mitjà d'un escrit de data 15 d'abril de 1997, el servei territorial requerí els interessats en els termes establits en l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la finalitat que aportaren els documents que en aquest escrit es relacionaven, i se'ls féu saber que si transcorregut el termini de deu dies no en constava la presentació, l'expedient s'arxivaria sense més tràmit.
  
Segons consta en el revers de la justificació de recepció que hi ha en l'expedient, aquesta notificació la va rebre la senyora Mirian Salvia Pozo el 2 de maig de 1997.
  
Tercer. A la vista de l'expedient, transcorregut en excés el termini concedit sense que s'aportara la totalitat de la documentació requerida, el servei territorial dictà el 19 de maig de 1997, resolució d'arxiu de l'expedient, per falta de presentació de la totalitat dels documents relacionats en el requeriment abans esmentat
  
Quart. Contra l'esmentada resolució, el senyor Santiago Navarro Cano interposa un recurs ordinari dins del termini i en la forma escaient, amb les al·legacions i documentació que consten en aquest i que es donen per reproduïdes per tal de ser breus.
  
Fonaments de dret
  
Primer. Aquesta direcció general és competent per a la resolució d'aquest recurs ordinari, tant pel que disposen els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 32/1998, de 31 de març, del Govern Valencià (DOGV núm. 3.218 de 6 d'abril).
  
Segon. El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer. L'article 71.1 de l'esmentada Llei 30/1992, de 26 de novembre, de LRJAP i PAC, disposa que: «Si la sol·licitud d'iniciació no reuneix els requisits que assenyala l'article anterior i els exigits, si és procedent, per la legislació específica, es requerirà l'interessat perquè en un termini de deu dies, rectifique les faltes o acompanye els documents preceptius, amb indicació que, si així no ho fera, se'l tindrà per desistit de la seua petició, i s'arxivarà sense més tràmit.»
  
Quart. En el cas que ens ocupa, examinada la documentació que hi ha en l'expedient es comprova, que consta acreditat en aquest, el transcurs amb escreix del termini concedit en la notificació d'objeccions, sense que s'aportara la totalitat de la documentació necessària sol·licitada, per la qual cosa és procedent confirmar la resolució dictada pel cap del servei territorial
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat pel senyor Santiago Navarro Cano, contra la Resolució del Servei Territorial d'Arquitectura i Habitatge de València de data 19 d'octubre de 1998, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercir qualsevol altre recurs que estime convenient.
  
València, 8 de juny de 1999.- El director general d'Arquitectura i Habitatge: José María García Zarco.
  
València, 29 de març de 2000.- El secretari general: Gaspar Peral Ribelles.